Richard Croke

Rikardo Kroko (1489-1558)CERL Thesaurus estis humanisto, helenisto, klasika filologo, profesoro de la greka en la Universitatoj de Lepsiko kaj Kembriĝo, unu el la revivigantoj de la klasika erudicio, studis la grekan kun William Grocyn (1446-1519) en Londono kaj Oksfordo kun Hieronimo Aleandro (1480-1542) en Parizo, kaj laboris kun Erasmo de Roterdamo (1467-1536) kaj kun la presisto Egidio Gormonto, dum la presado de la verko Laŭdo de la Stulteco.

 Biografio 
Rikardo Kroko estis edukita en la Kolegio Eton, kaj en la 4-a de aprilo 1506 li enmatrikuliĝis en la Reĝa Kolegio, Kembriĝo. Dum dekdu jaroj li vojaĝis eksterlande, apogita de William Warham (1450-1532), Ĉefepiskopo de Canterbury. Dum tiu epoko, li estis honorigita per la unua katedro de la greka lingvo en la Universitato de Lepsiko, kie Joachim Camerarius (1500-1574), Hieronymus Dungersheim (1465-1540) kaj Caspar Cruciger (1504-1548) estis liaj lernantoj. Li loĝis en Lepsiko inter 1514 kaj 1517, kaj estis sukcedita de Petro Mozelano (1493-1524), kaj pli malfrue li iris al Loveno kaj Kolonjo, kie li okupis la saman postenon. Li baldaŭ fariĝis sekvanto de Erasmo, kiu tiuepoke estis kompletigante sian "princan eldonon" de la Nova Testamento, en la greka (Bazelo, 1516).

En 1519, li estis invita de John Fisher (1469-1535) por instrui la grekan en Kembriĝo kun la helpo de Johano Koleto (1467-1519)The University of Cambridge from the Earliest Times to the Royal ..., Volume 1, James Bass Mullinger. En 1515, li publikigis eldono de Aŭsonio far la presisto Valentino ŜumanoThe First Cambridge Press in Its European Setting, E. P. Goldschmidt kaj en 1516, li publikigis sian "Tabulae graecas ..." krom traduko de la kvara libro de gramatiko far Teodoro Gaza (1410-1475), kiun li dediĉis al Alberto, ĉefepiskopo de Majenco (1490-1545). Erasmo multe estimis lin, kaj sciinte pri la malriĉceco, li petis al Koleto helpi lin. Henriko la 8-a (1491-1547), informite pri liaj kapabloj, invitis lin por esti mentoro de sia infano, la Duko de Riĉmondo. Estinte enkondukita en la kortego, kiam la demando pri la divorco de la reĝo agitadis la anglan regnon, kaj rekomendita de Thomas Cranmer (1489-1556), li estas invitita iri eksterlanden por influi la teologojn de la Universitaton de Padovo favore al la reĝa kaŭzo, kion li sukcese plenumis, kvankam la malamikoj de la divorco diris ke ne per honora maniero.

Mutianus Rufus (1470-1526) iam estis vizitata de Kroko, kaj pli malfrue ĉi tiu leteris ke la vizitanto estis pli angla ol greka. En 1517, estante en Antverpeno, Kroko transdonis al Erasmo, leterojn de siaj lernantoj Mozelano kaj Dungershajmo, krom aliaj de Hieronymus Emser (1478-1527) kaj Heinrich Stromer (1476-1542).

En 1519, li tenis korespondadon en la greka kun Guillaume Budé (1468-1540). En Kembriĝo, Kroko ricevis sian diplomon pri Majstreco kaj tie li estis nomumita profesoro pri la greka, en 1520, kun salajro pagita de la reĝo Henriko la 8-a, al kiu li donis kelkajn lecionojn pri la greka. En tiu sama jaro, li faris sian inaŭguran paroladon en Kembriĝo, "Orationes duae" kaj lia "Introductiones in rudimenta graeca" al kiu li dediĉis al William Warham. En 1522, li estis elektita la unuan publikan oratoron, en Kembriĝo. En 1531, li fariĝis deputita vico-kanceliero de la Universitato de Kembriĝo. En 1532, li ricevis alian doktorecon pri teologio en la Universitato de Oksfordo.

 Elektita verkaro 
 Ausonius (1515)
 Richardus Crocus ... Achademie Lipsensis encomium congratulatorium, 1516
 Orationes Richardi Croci duae : altera a cura, qua utilitatem laudemque Graecae linguae tractat ; altera a tempore, qua hortatus est Cantabrigienses ne desertores essent ejusdem. - "A la fin" : Lutetiae Parisiorum, cura Simonis Colinaei,... anno MDXX.
 Theodori Gazae Thessalonicensis, Grammaticæ institutionis liber primus, sic translatus per Erasmum Roterodamum, ac titulis & annotatiunculis explanatus, ut citra negotium & percipi queat, & teneri: Idem Græce pro iis qui iam, aliquantulum profecerunt, Colloquiorum Familiarium incerto autore libellus Græce & Latine ... : , Schuhmann, Lepsiko, 1516, Theodorus Gaza, Erasmus Roterodamus, Richardus Crocus, Joannem. Frobenium
 M. R. Crori, Londoniensis, tabula graecas literas compendio discere cupientibus sane que utiles, in quibus her habentur contenta. De pronuntiatione liter. graec. ex Aleandro. De Formatione, comparatione et superlativorum. De tempor. A modri. deductione. Ver i. co. baryto. De verbis cirumfleais. De verbis in Mi. Ex Theodori quarto de constructione adverb. Ex erbano de verbis defectivis, 1516
 Epistolas II Vlrici ab Hvtten ad Richardvm Crocvm nvnc primvm lvce pvblica donavit, notis illvstravit: simvlqve orativncvlas XI candidatorvm academicorvm in aede mvsarvm cizensivm ..., 1801, Ulrich von Hutten, Richardus Crocus
 Epistolas 2 Ulrici ab Hutten ad Richardum Crocum, 1801, Ulricus von Hutten, Chr. Gottfr Mueller, Richardus Crocus

 Literaturo 
 Encyclopedia of Tudor England
 Personensuche
 WorldCat Identities
 Allgemeine Deutsche Biographie
 Bibliothèque Nationale de France
 Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
 Encyclopedia of Tudor England, Volume 1, John A. Wagner, Susan Walters Schmid
 The Ark and the Covenant: Edmund Bonner and Nicholas Ridley on Ecclesiology ... , Mark Anthony Newcomb
 Our Man in Rome: Henry VIII and his Italian Ambassador, Catherine Fletcher
 The Theology of John Fisher, Richard Rex
 The general biographical dictionary. Revised by A. Chalmers, New and general biographical dictionary
 History of the Bible in English, Frederick Fyvie Bruce

 Vidu ankaŭ 

 Referencoj 

Kategorio:Anglaj renesancaj humanistoj
Kategorio:Anglaj filologoj
Kategorio:Universitato de Lepsiko
Kategorio:Universitato de Kembriĝo
Kategorio:Universitato de Oksfordo
Kategorio:Studentaro de la Universitato de Parizo